नौकरी मेँ जाने से बच गये लगभग 90 हजार अभ्यर्थी बीते दो वर्षो से सरकार की ओर आस लगाए बैठे-बैठे अब अपनी मांगोँ के समर्थन मेँ अनशन पर बैठने लगे हैँ. लेकिन सरकार उनके भविष्य का ताला खोलने के बजाय हरेक बार उन्हेँ आश्वासन का झूनझूना थमा देती है. जिससे अभ्यर्थियोँ के आक्रोश मेँ दिनोँ-दिन इजाफा देखने को मिल रहा है. बीते दिनोँ सुपौल मेँ चार दिनोँ तक अनशन पर बैठे दर्जनोँ अभ्यर्थियोँ ने आत्मदाह की चेतावनी तक दे दी थी. इस मामले मेँ अभ्यर्थियोँ को विपक्ष और मीडिया की चुप्पी भी अखर रही है. उन्हेँ लग रहा है कि सूबे के युवाओँ की सुधि लेनेवाला कोई नहीँ है.